Mendelejevskas
Mendelejevskas (rus. Менделеевск, tot. Менделеев) – miestas Rusijoje, šiaurės rytų Tatarstane, 238 km nuo Kazanės, 20 km nuo Jelabugos, Kamos kairiajame krante; rajono centras. Šalia miesto praeina Jelabugos–Iževsko plentas, už 3 km yra prieplauka prie Kamos Tichyje Gorai. Svarbus chemijos pramonės centras (gaminami maisto priedai, statybinės medžiagos, vaistų sandai), apylinkėse išgaunama nafta ir gamtinės dujos. Netoliese yra sanatorijų kompleksas „Ižminvody“. 2010 m. 39,0 % miesto gyventojų buvo rusai, 51,4 % – totoriai, 3,2 % – udmurtai, 3,0 % – mariai.